

PROJEKTS uz 27.09.2024.

vēlamais datums izskatīšanai: AK 09.10.2024.

domes sēdē: 24.10.2024.

sagatavotājs: Inga Pērkone

ziņotājs: Inga Pērkone

LĒMUMS

Ādažos, Ādažu novadā

2024. gada 24. oktobrī **Nr.**«DOKREGNUMURS»

**Par Ādažu novada Attīstības programmas (2021-2027) Rīcības plāna un Investīciju plāna aktualizēto redakciju sabiedrisko apspriešanu**

Atbilstoši Valsts kontroles 2023. gada 17. maijs ziņojuma revīzijā Nr. 2.4.1-8/2022 “Vai pašvaldību veiktās darbības nodrošina iedzīvotāju līdzdalību un informētību?” ieteikumiem, pašvaldībai jāveic darbības iedzīvotāju viedokļa apzināšanai pirms sabiedrībai nozīmīgu lēmumu pieņemšanas. Iedzīvotāju viedokļi arī jāņem vērā aktualizējot pašvaldības attīstības programmu, tādā veidā mazinot risku, ka veiktās izmaiņas (iekļaujot jaunus vai izslēdzot kādu no esošajiem pasākumiem) nebūtu atbilstošas iedzīvotāju vajadzībām.

Pamatojoties uz Pašvaldību likuma 10. panta pirmās daļas 3. punktu, Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 2.2. un 3. punktu, Attīstības plānošanas sistēmas likuma 3. panta pirmo punktu, Teritorijas attīstības plānošanas likuma 3. panta trešo un piekto punktu, 4. pantu, 12. panta trešo daļu, Ādažu novada pašvaldības domes 2021.gada 27.jūlija lēmumu Nr. 17 “Par Ādažu novada Attīstības programmas 2021.-2027. gadam un Vides pārskata par Ādažu novada Ilgtspējīgas attīstības stratēģijas aktualizāciju un Attīstības programmu apstiprināšanu”, kā arī Attīstības komitejas 09.10.2024. atzinumu, Ādažu novada pašvaldības dome:

**NOLEMJ:**

1. Nodot sabiedriskajai apspriešanai Ādažu novada pašvaldības Attīstības programmas (2021-2027) Rīcības plāna (1. pielikums) un Investīciju plāna (2. pielikums) aktualizētās redakcijas.
2. Sabiedriskās apspriešanas laiks ir no 2024. gada 11. novembra līdz 26. novembrim.
3. Pašvaldības Centrālās pārvaldes Sabiedrisko attiecību nodaļai 5 (piecu) darba dienu laikā pēc lēmuma spēkā stāšanās publicēt pašvaldības tīmekļvietnē [www.adazunovads.lv](http://www.adazunovads.lv) 1.punktā minētos dokumentus un paziņojumu par sabiedrisko apspriešanu (3.pielikums).
4. Pašvaldības Centrālās pārvaldes Attīstības un projektu nodaļai:
   1. līdz 26.11.2024. veikt sabiedriskās apspriešanas laikā saņemto ierosinājumu apkopošanu un izvērtēšanu;
   2. sagatavot izskatīšanai pašvaldības domes sēdē š.g. 28. novembrī domes lēmuma projektu par Rīcības plāna un Investīciju plāna aktualizēto redakciju apstiprināšanu.
5. Lēmuma izpildes kontroli veikt pašvaldības izpilddirektoram.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

*@ - APN, SAD, IDR*

Pērkone, 27336847

3.pielikums

Ādažu novada pašvaldības

24.10.2024. lēmumam Nr. «DOKREGNUMURS»

**Paziņojums par Ādažu novada attīstības programmas 2021.-2027.gadam aktualizētā Rīcības plāna un Investīciju plāna sabiedrisko apspriešanu**

Ar Ādažu novada pašvaldības 2024. gada 24. oktobra lēmumu Nr. «DOKREGNUMURS» “Par aktualizētā Ādažu novada Attīstības programmas (2021-2027) Rīcības plāna un Investīciju plāna sabiedrisko apspriešanu” tiek uzsākta Ādažu novada Attīstības programmas 2021.-2027. gadam aktualizētā Rīcības plāna un Investīciju plāna sabiedriskā apspriešana **no 2024. gada 11. novembra līdz 26. novembrim.**

Rakstiskus priekšlikumus aktualizētā Attīstības programmas Rīcības plāna un Investīciju plāna papildināšanai var iesniegt līdz 2024. gada 26. novembrim (ieskaitot) Ādažu novada pašvaldībā, Gaujas iela 33A, Ādažos, Ādažu novadā, LV-2164 (ievietojot domes pastkastītē pie ieejas durvīm), vai elektroniski [inga.perkone@adazunovads.lv](mailto:inga.perkone@adazunovads.lv) (līdz 26.aprīlim plkst. 23.59). Fiziskām personām obligāti jānorāda vārds, uzvārds, dzīves vietas adrese. Juridiskām personām jānorāda reģistrācijas numurs, juridiskā adrese un darbības vietas adrese.

Par sabiedrības līdzdalību atbildīgā persona ir domes Attīstības un projektu nodaļas vadītāja Inga PĒRKONE (t. 27336847, [inga.perkone@adazunovads.lv](mailto:inga.perkone@adazunovads.lv)).

Ar aktualizēto Attīstības programmas Rīcības plānu un Investīciju plānu var iepazīties pašvaldības Attīstības un projektu nodaļā, darba laikā (iepriekš saskaņojot tikšanās laiku), kā arī Ādažu pašvaldību tīmekļvietnē [www.adazunovads.lv](http://www.adazunovads.lv).